stanford-oval/wikipedia huggingface dataset:
סטרלה (סדרת לוויינים)
סטרלה 2M

במקביל לדגם "סטרלה 1M" שוגרו לוויינים מדגם "סטרלה 2M" שהיו מיועדים להעברת מידע מוצפן. השיגורים בוצעו מקוסמודרום פלסצק. הם פעלו בגובה 800 ק"מ. בתקופה 1970–1994 שוגרו 52 לוויינים.
סטרלה 3

לווייני הדגם היו צריכים להחליף לווייני מדגם "סטרלה 2". השיגורים בוצעו מקוסמודרום פלסצק. השיגורים החלו בשנת 1985 ונמשכו עד לשנת 2015. בסך הכול שוגרו 173 לוויינים מדגם זה. המערכת הפעילה הייתה צריכה לכלול 12 לוויינים. הלוויין היה במשקל 225 ק"ג והיה מתוכן לפעול במשך שנה. הלוויינים שוגרו תחילה בקבוצות של 6 ובהמשך בקבוצות קטנות יותר, בהתאם למשגר שנבחר לשיגור. במקביל בשנת 1996 החלו שיגורים לווייני רשת אזרחית "גונץ" שפותחה על בסיס דגם זה.
סטרלה 3M (רודניק)

בשנת 2005 החלו שיגורים דגם חדש של לווייני הסדרה. השיגורים בוצעו מקוסמודרום פלסצק. זה לוויין במשקל 225 ק"ג עם אורך חיים מתוכנן של 5 שנים. הוא פועל במסלול בגובה 1400 ק"מ.
רשימת שיגורים (דגם סטרלה 3M בלבד)

כל השיגורים בוצעו מקוסמודרום פלסצק בעזרת משגר לוויינים וחלליות מסדרת רוקוט
| רודניק (סטרלה 3M)‏,2005- |  |  |
| --- | --- | --- |
| תאריך שיגור | חללית | הערות |
| 21 בדצמבר 2005 | רודניק 1 (קוסמוס 2416) | שוגר ביחד עם לוויין גונץ |
| 6 ביולי 2009 | רודניק 2 (קוסמוס 2452) | שוגר ביחד עם לוויין מדגם סטרלה 3 |
| 8 בספטמבר 2010 | רודניק 3 (קוסמוס 2468) | שוגר ביחד עם לוויין גונץ |
| 15 בינואר 2013 | רודניק 4 (קוסמוס 2482) רודניק 5 (קוסמוס 2483) רודניק 6 (קוסמוס 2484) |  |
| 25 בדצמבר 2013 | רודניק 7 (קוסמוס 2488) רודניק 8 (קוסמוס 2489) רודניק 9 (קוסמוס 2490) |  |
| 24 במאי 2014 | רודניק 10 (קוסמוס 2496) רודניק 11 (קוסמוס 2497) רודניק 12 (קוסמוס 2498) |  |
| 23 בספטמבר 2015 | רודניק 13 (קוסמוס 2507) רודניק 14 (קוסמוס 2508) רודניק 15 (קוסמוס 2509) |  |
| 18 בנובמבר 2018 | רודניק 16 (קוסמוס 2530)  רודניק 17 (קוסמוס 2531)  רודניק 18 (קוסמוס 2532) |  |
סיטיזנס בנק פארק

| --- | --- |

 כינוי:  "The Bank"
 על שם:  Citizens Financial Group 
 כתובת:  1 דרך סיטיזנס בנק
 מיקום:  פילדלפיה, פנסלבניה, ארצות הברית
 קואורדינטות:  39°54′21″N 75°10′00″W﻿ / ﻿39.905833333333°N 75.166666666667°W﻿ / 39.905833333333; -75.166666666667
 אבן יסוד:  28 ביוני 2001
 תקופת הפעילות:  3 באפריל 2004 – הווה (20 שנה)
 בעלים:  פילדלפיה 
 מפעיל:  קומקאסט ספקטקור 
 אדריכל:  EwingCole 
 קבוצות:  פילדלפיה פיליז
 מושבים:  42,901
  מפת מיקום  מפה מפורטת   (למפת פילדלפיה מוגדלת) סיטיזנס בנק פארק(למפת פילדלפיה רגילה) סיטיזנס בנק פארק  he tabBackground:;tabBorder:#aaa;defaultTab:0;
 
סיטיזנס בנק פארק (Citizens Bank Park) הוא אצטדיון בייסבול הממוקם בפילדלפיה, פנסילבניה, במתחם הספורט של דרום פילדלפיה. זהו המגרש של פילדלפיה פיליז של ליגת ה-MLB. האצטדיון נפתח ב-3 באפריל 2004, ואירח את משחק הבייסבול הסדיר הראשון שלו ב-12 באפריל באותה שנה, כשהפיליס הפסידו לסינסינטי רדס, 4-1. הוא קרוי על שם החברה הפיננסית Citizens Financial Group.
האצטדיון נבנה כדי להחליף את אצטדיון וטרנס (Veterans Stadium) בן ה-33, מתקן פוטבל ובייסבול רב תכליתי שנהרס במכוון ב-2004. סיטיזנס בנק פארק כולל מגרש בייסבול מדשא ועפר טבעיים. האצטדיון שוכן בפינה הצפון מזרחית של מתחם הספורט, הכולל את לינקולן פיננשיאל פילד (מגרשה הביתי של פילדלפיה איגלס), ולס פארגו סנטר (מגרשה הביתי של פילדלפיה 76', פילדלפיה פליירס וקבוצות נוספות) ו-Xfinity Live!. האצטדיון מכיל 42,901 מושבים.
אירועים משמעותיים

12 באפריל 2004, 13:32: רנדי וולף מהפיליז הגיש את ההגשה הראשונה אי פעם בסיטיזנס בנק פארק בעונה סדירה לד'אנג'לו חימנס מסינסינטי רדס, שחבטה את החבטה המוצלחת הראשונה באצטדיון.
14 ביוני 2004: שחקן הבסיס הראשון של הפיליז, ג'ים ת'ום, חבט את ההום ראן ה-400 בקריירה שלו אל תוך מושבי השדה השמאלי-מרכזי בפארק סיטיזנס בנק.
15 ביולי 2007: הפיליז הפסידו את המשחק ה-10,000 בעונה הסדירה בתולדותיהם  לסנט לואיס קרדינלס, 10-2,  מה שסימן את הפעם הראשונה שקבוצת ספורט אמריקאית מקצועית מגיעה לכמות ההפסדים הזו.
25 באוקטובר 2008 : הפארק אירח את המשחק הראשון שלו ב-World Series, שבה ניצחו הפיליז את טמפה ביי רייס, 5-4 במשחק השלישי בסדרה. ארבעה ימים לאחר מכן, הפיליז השלימו את סוף המשחק החמישי שהושעה בגלל מזג אוויר גשום, כשהם מנצחים את הרייס 3–4, ובכך הם ניצחו את הוורלד סיריס של 2008 והוכתרו בפעם השנייה בתולדות הקבוצה כאלופי העולם, מול קהל שיא בפארק של 45,940.
6 באוקטובר 2010 : המשחק ללא חבטות הראשון בסיטיזנס בנק פארק נזרק על ידי רוי האלדיי נגד הסינסינטי רדס במשחק הראשון של סדרת ה-NLDS של 2010.
25 במאי 2014 : המגיש של לוס אנג'לס דודג'רס, ג'וש בקט, הגיש את המשחק ללא חבטות הראשון בעונה הסדירה בתולדות האצטדיון. הוא גם היה המגיש האורח הראשון שזרק שם משחק ללא חבטה.
16 באפריל 2019 : ה-MLB הודיע כי סיטיזנס בנק פארק יארח את משחק האולסטאר של ה-MLB ב-2026 לציון יום השנה ה-250 לחתימה על הכרזת העצמאות.
אירועים משמעותיים > פסלים

באצטדיון מספר פסלי ברונזה של דמויות הקשורות לקבוצה. פסלים בגובה שלושה מטרים של ריצ'י אשבורן, רובין רוברטס, מייק שמידט וסטיב קרלטון מפוזרים ברחבי האצטדיון. הפסלים נוצרו על ידי הפסל המקומי זנוס פרודקיס.
בנוסף, ב-2011 הוענק לקבוצה במתנה פסל ברונזה בגובה 2.3 מטר של השדרן האגדי הארי קאלאס, תוצרת הפסל המקומי לאורנס נאולן.
אירועים שאינם בייסבול > הוקי קרח

ב-2 בינואר 2012, הסיטיזנס בנק פארק אירח את קלסיקת החורף של ה-NHL השנתי החמישי בין היריבות הוותיקות ניו יורק ריינג'רס ופילדלפיה פליירס מול קהל של 46,967. במשחק, ששודר בטלוויזיה ברחבי ארצות הברית וקנדה על ידי ה-NBC ו־CBC בהתאמה, ניצחו הריינג'רס, 3-2.
אירועים שאינם בייסבול > הופעות

ההופעה הראשונה בפארק היה של להקת Jimmy Buffett & The Coral Reefer Band ב-25 באוגוסט 2005; הם חזרו ב-14 ביוני 2008.
בהמשך הופיעו באצטדיון גם בון ג'ובי, בילי ג'ואל, אלטון ג'ון, רוג'ר ווטרס, ברוס ספרינגסטין, פול מקארטני, ביונסה, ג'יי זי ועוד.
הערות שוליים

↑  Fastenau, Stephen (15 ביולי 2007). "Phils Handed 10,000th Loss; Right-hander Eaton Allows Six Runs in Four-Plus Innings". MLB.com. נבדק ב-1 באפריל 2009. {{cite news}}:  (עזרה)
↑  "July 15, 2007 St. Louis Cardinals at Philadelphia Phillies Box Score and Play by Play". Baseball-Reference.com. 15 ביולי 2007. נבדק ב-1 באפריל 2009. {{cite web}}:  (עזרה)
↑  Antonen, Mel (16 ביולי 2007). "Phillies Are No. 1 in Loss Column". USA Today. נבדק ב-1 באפריל 2009. {{cite news}}:  (עזרה)
↑  "October 27, 2008 World Series Game 5 at Citizens Bank Park Play by Play and Box Score". Baseball-Reference.com. 27 באוקטובר 2008. נבדק ב-1 באפריל 2009. {{cite web}}:  (עזרה)
↑  "Phillies to host All-Star Game at Citizens Bank Park in 2026". philly.com. 11 באפריל 2019. {{cite web}}:  (עזרה)
↑  Jasner, Andy (2 בינואר 2012). "NHL makes memories at Citizens Bank Park". Philadelphia Phillies. MLB. נבדק ב-3 בינואר 2012. {{cite web}}:  (עזרה)
↑  Rosen, Dan (2 בינואר 2012). "Heroics of Lundqvist, Rupp lift Rangers to Classic win". NHL.com. נבדק ב-3 בינואר 2012. {{cite web}}:  (עזרה)
| --- | --- |
בקרת זהויות :  NLI: 987007285571505171  LCCN: sh2005002415  MusicBrainz: a0d95b35-828f-4ea5-9c8d-a1cabb093b04  VIAF: 316746903   WorldCat (עם VIAF): 316746903 
פסל של מייק שמידט מאת הפסל זנוס פרודקיס
קלאסיקת החורף של ה-NHL בסיטיזנס בנק פארק, 2012
סעדיה אבן דנאן

| --- | --- |
 לידה:  המאה ה־15 גרנדה, כתר קסטיליה 
 פטירה:  1493 אוראן, צרפת 
 תקופת הפעילות:  ?–1493 
 
רבי סעדיה אבן דנאן (הראשון; רס"ד) היה משורר, בלשן, פרשן מקרא, דיין וכרוניקאי בן המאה ה-15. מחשובי החכמים בספרד וצפון אפריקה בתקופה שלאחר פרעות קנ"א.
קורות חייו

רבי סעדיה בן מימון אבן דנאן נולד בגרנדה שבספרד, כנראה בראשית המחצית השנייה של המאה ה-15. הוא מונה להיות הדיין של העיר וזכה למוניטין רב בזכות ידענותו בתלמוד. אחת מפסיקותיו הנודעות נוגעת למעמדם של האנוסים בספרד לאחר האינקוויזיציה. אבן דנאן פסק שהמומרים, במיוחד בדור הראשון אך גם אחריו, לא נחשבים לגויים אלא ל"אנוסים גמורים" או כאלה שמוגדרים הלכתית כ"יהודים רשעים". לאחר גירוש ספרד רס"ד התיישב באוראן שבאלג'יריה ושם נפטר ב-1493. צאצאיו בני משפחת אבן דנאן היו לשושלת ארוכה של רבנים וחכמים בעיר פאס, שושלת זו מנתה מספר חכמים בשם זהה.
שיטתו בהלכה

רס"ד עיגן את שיטת פסיקתו ההלכתית, בשלשה עקרונות:
וצריכים להודיע בתחילת כל עיון, שכאשר אנו מעיינים בדברי הפסקנים והמפרשים ומצאנום חלוקים, נעיין בדבר משלשה כוונים, ואח"כ נורה בשאלה במה שייראה לנו יותר נכון: האחד, דברי הרוב. ודבר זה הוא יסוד תורתי מקובל בדברי התנאים והאמוראים והגאונים, והוא אמרו "אחרי רבים להטות". והשני, מנהג המקום באותם הדברים אשר נתפשט בהם המנהג כשטת חכם פלוני במדינה פלונית, כגון מנהג מצרים וארץ ישראל וספרד כדעת הרמב"ם ז"ל... והדבר השלישי, שנפנה את השאלות ליסודותיהן בתלמוד הבבלי או הירושלמי, ואם לא יהיה לה יסוד בשני התלמודים, נעיין בדברי המחברים באותו דבר, ונחליט כהכרעת השכל והראיה.
.
חיבוריו

ידוע על לפחות תשעה חיבורים פרי עטו של רס"ד:
"ספר השורשים" - חיבור בלשני על השפה העברית.
מילון עברי - ערבי.  [ולצידו לקסיקון תלמודי, בערבית]
פרשנות לפרק נג' של ספר ישעיהו.
חיבור פילוסופי על צורת אותיות האלפבית העברי.
ספר פרשנות לסוגיות בתלמוד.
ספר שאלות ותשובות.
"מאמר על סדר הדורות" - חיבור על מלכי ישראל ושליטי העם היהודי לאורך הדורות.
'מורה נבוכים' - שיר הלל לספר מורה נבוכים של הרמב"ם.
"החוק החיוני לשפה העברית" (נכתב בערבית) - עוסק, בין היתר, במלאכת השיר (פרוזודיה) והוא החיבור הראשון שניסה להשוות את המשקל העברי לערבי.
יצירתו בדפוס

סעדיה אבן דנאן - כתביו, שיריו ופסיקותיו בתוך: פאס וחכמיה - כרך שני בעריכת דוד עובדיה, ירושלים: הוצאת בית עובד, תשל"ט, עמ' 1-91.
סעדיה אבן דנאן, מבוא לספר השורשים, בתוך: משה כהן, ההקדמות הדקדוקיות לספר השורשים של רבי סעדיה בן־מימון אבן־דנאן: בלשן, משורר והיסטוריון בתקופת גירוש ספרד, ירושלים: כפיר, 2000.
Saadia Ibn Danan, Sepher ha-Shorashim, Granada: Universidad de Granada, 1996. (בספרדית)
רשימת הפרסומים של סעדיה אבן דנאן, בקטלוג הספרייה הלאומית
הערות שוליים

↑  משה בר-אשר, על כתיבתו העברית של רבי סעדיה אבן דנאן הראשון, פעמים 101-102 (תשס"ה), עמ' 188.
↑  Ibn Danan, Saadia Ben Maimun Ben Moses by Jewish Encyclopedia.
↑  Benzion Netanyahu, The Marranos of Spain: From the Late 14th to the Early 16th Century, According to Contemporary Hebrew Sources], Cornell University Press, 1999, p. 61.
↑  עיין בספר "פאס וחכמיה", חלק א'.
| --- | --- |
בקרת זהויות :  NLI: 987007393047405171  GND: 121970736  LCCN: n97116708  VIAF: 310664745   WorldCat (עם VIAF): 310664745
סעדיה: שורשים במולדת

| --- | --- |

זאב רב-נוף, מפקד חוליית ההסרטה של הגדנ"ע (מימין), והצלם חיים שרייבר, תחילת שנות ה-50
 בימוי:  זאב רב-נוף
 שחקנים ראשיים:  שלום זכריה   תהילה באומן  אליעזר לונגו
סעדיה: שורשים במולדת הוא סרט קצר ישראלי עלילתי–תעמולתי באורך 18 דקות שנעשה בשנת 1951 על ידי הבמאי זאב רב-נוף וצולם על ידי הצלם חיים שרייבר. בסרט מתוארת ישראל בשנות ה-50: המעברות, החיילים, הגדנ"ע, העולים החדשים וההוויה הישראלית המתגבשת.
הסרט צולם בבסיס הגדנ"ע באר-אורה על ידי יחידת ההסרטה של הגדנ"ע. לימים אותר הסרט באוסף הסרטים העצום של ארכיון צה"ל על ידי הקולנוען יעקב גרוס. גרוס ערך ושחזר את הסרט, והקרין אותו מחדש בסינמטק תל אביב בשנת 2011. במקביל, ניסה לאתר את הנער סעדיה ופנה לתוכנית הרדיו של ירון אנוש, בתקווה לאתרו ולהביאו להקרנה בסינמטק וכך לסגור את המעגל. לאחר תחקיר הסתבר שהנער סעדיה הוא שלום זכריה, שנהרג בקרב על ארמון הנציב במלחמת ששת הימים.
בראייה עכשווית מעלה הסרט שאלות רבות ורלוונטיות במדינת ישראל של ימינו בנושאים כמו: יחסי עולים וותיקים בראשית המדינה, יחסים בין אשכנזים למזרחים, ומה משמעות יצירת "היהודי החדש"?
עלילה

הסרט נפתח בצילומים של אחת המעברות שקמו בארץ בשנות החמישים, ומלווים במוזיקת מארש ושירת ילדים. מיד לאחר מכן מתחיל הסרט לגולל את קורותיה של רותי (תהילה באומן), חיילת אשר לומדת מהן מטרותיה כמדריכה: "אורבת לנו סכנה של היווצרות שני עמים בארץ, של רמות חיים שניגודם משווע, של גלות מתחדשת המתרפקת על עולמה החרב, ואילו אנו מצווים על התבוללות מהירה. עלינו לערות בארץ את החדשים מקרוב באו בזמן קצר ביותר למען נוכל לעמוד בסכנות הקרובות, כאומה ולא כצירוף של עדות או שבטים".
מטרות אלה מהוות את הלך הרוח בישראל של אותה תקופה. השאיפה ליצירת יהודי חדש, ולהיפטר מהיהודי הגלותי והפרימיטיבי, הייתה בראש מעייניה של התנועה הציונית בארץ, ואחת הדרכים הייתה שליחת ילדי עולים לבסיסי גדנ"ע לחינוך מחדש על ידי מדריכים חיילים. הסרט ממשיך באותו קו, ורותי המדריכה החיילת, מתוארת כ"בת האור", היורדת אל המעברה, אל "בני החושך". בין אותם "בני חושך" הוא הילד סעדיה, גיבור הסרט, שבעזרת רותי משלים תהליך של חינוך מחדש: סעדיה לומד לקרוא, לכתוב, לאכול בסכין ומזלג ולהפסיק לעשן.
תגובות לסרט

בכתבה ששודרה בערוץ 2 בשנת 2011, ובה השתתפו בנותיה של תהילה באומן (החיילת רותי), אלי רפיד, שהשתתף בסרט בעצמו כאחד מהילדים בגדנ"ע, ורות רפפורט (זקהיים), שקריינה את הסרט יחד עם בעלה. בכתבה ניתן לראות את התגובות השונות לסרט: בנותיה של באומן, שרואות את הסרט דרך עיניו של הדור הצעיר, מעבירות עליו ועל ההתנהלות הממסדית של המדינה באותה תקופה, ביקורת הדומה לביקורת המובעת בסרט "סאלח, פה זה ארץ ישראל" (2017) – גזענות ואפליה ממסדית שיצקו את היסודות לפערים העדתיים והמעמדיים בישראל של היום. לעומתם, רפיד ורפפורט, בני הדור הישן, פחות מתרגשים. רפיד מסביר: "אתם דור אחר. אתם רואים את זה בעיניים אחרות. חבר'ה, אתם נולדתם לתוך מדינה על מגש של כסף. אנחנו באנו למדינה של כלום". בעיניהם, כמו שמתאר מפַקדה של רותי בתחילת הסרט, זו הייתה הדרך ההגיונית והלגיטימית אז, שאפשרה למדינת ישראל לקום ולהתגבש בזמן מועט כל כך.
משתתפי הסרט > שחקנים

סעדיה- שלום זכריה
רותי- תהילה באומן
ילד בגדנ״ע- אליעזר לונגו
משתתפי הסרט > צוות ההפקה

קריינות: עזריה רפפורט ורות זקהיים
תסריט: זאב רב-נוף ואירנה קרבצ'ינסקה
צילום: שמואל אלכסנדר, חיים שרייבר וניסים לאון
עריכה: נלי בוגור
מוזיקה: אדמונד הלפרן ונתן גרוס
בימוי: זאב רב-נוף
עוזרת במאי: אירנה קרבצ'ינסקה
הערות שוליים

↑  מתוך תיאור הסרט "סעדיה: שורשים במולדת" שהועלה ליוטיוב על ידי ארכיון צה"ל https://www.youtube.com/watch?v=aal9qdjr8js
↑  יצחק קונפורטי, "היהודי החדש במחשבה הציונית: לאומיות, אידאולוגיה והיסטוריוגרפיה", ישראל, 16 (תש"ע), עמ' 71–73.
↑  סאלח פה זה ארץ ישראל, אתר סינמטק תל אביב; ציון נאנוס,  סעדיה שורשים במולדת 1951, סרטון  באתר יוטיוב, כתבה בערוץ 2, 9 באוגוסט 2011.
↑  ניסים ליאון, במאגר הידע העברי לקולנוע ישראלי ועולמי "אידיבי"
עד סוף הקיץ

| --- | --- |

כרזת הסרט
 בימוי:  נועה אהרוני 
 הופק בידי:  חיים שריר 
 תסריט:  נועה אהרוני
 עריכה:  רחל יגיל
 שחקנים ראשיים:  מיכל ורשאי בר מיניאלי יאיר רובין שרית וינו-אלעד   ישי גולן
 מוזיקה:  דניאל סלומון; מעצבי פסקול:  דרור מנסורה, ארז עיני, גיל תורן
 צילום:  בנג'י כהן
 מדינה:  ישראל 
 חברה מפיצה:  בישראל: יצירה עברית בע"מ; בחו"ל: חדוה גולשמיט
 הקרנת בכורה:  2011 
 משך הקרנה:  95 דק' 
 שפת הסרט:  עברית 
 סוגה:  סרט דרמה 
 דף הסרט ב־IMDb
 
עד סוף הקיץ הוא סרט קולנוע ישראלי מאת ובבימויה של נועה אהרוני. זהו סרטה העלילתי הארוך הראשון של אהרוני. הוא הופק במימון קרן הקולנוע הישראלי וערוץ 10. אף כי הופק בשנת 2011, הסרט יצא להקרנה מסחרית בבתי הקולנוע רק בספטמבר 2013.
עלילה

עלילת הסרט מתרחשת בקיץ של שנת 1978. מיכל (מיכל ורשאי) מוטרדת מכך שבתה מאיה (בר מיניאלי) אינה יודעת קרוא וכתוב. מורתה של מאיה מעוניינת להשאיר אותה כתה, אבל מיכל אינה מסכימה לכך והיא מבטיחה שעד סוף הקיץ מאיה תלמד קרוא וכתוב ותשלים את הפער עם בני גילה. מיכל, שאינה מצליחה ללמד את מאיה, שולחת אותה ללמוד אצל אחותה נעמי (שרית וינו-אלעד). חיים (יאיר רובין), אביהן של מיכל ונעמי, שנטש אותן ואת אמן בילדותן, מגיע לבקר במושב במפתיע, ויוצר קשר עם מאיה ועידו, ילדיה של מיכל. הסבא מחפש דרכים להוכיח שכתב לבנותיו מכתבים רבים, במשך השנים, חשב עליהן ואהב אותן, למרות היעדרות בת 20 שנה. נעמי, מתגוררת באותו מושב בגפה, לאחר שגם אותה עזב בעלה, מתנגדת נחרצות לחידוש הקשר עם אביה. נוצרים מתחים פסיכולוגיים ומעמיקים ברמות שונות. בין שתי האחיות. בין נעמי ואביה. בין העבר של שתי האחיות והניסיון של אביהן לתקנו. בין מיכל ובעלה המתנגד להכנסת האב לבית, כי הוא זה שהחדיר בה את אי-היכולת לקבל את אהבתו אליה. בין הבגידות בעבר לבגידות בהווה. בין מאיה לבין אביה, החושפת את האמת על אביה.
פרסים ופסטיבלים

מענק קידום והפצת הסרט הישראלי בניו-יורק בפסטיבל הסרטים הבינלאומי חיפה 2011.
ציון לשבח בפסטיבל הבינלאומי לסרטי נשים רחובות 2011.
שחקנים

| דמות | שחקן | תפקיד |
| --- | --- | --- |
| מיכל | מיכל ורשאי | אימם של מאיה ועידו |
| רפי | ישי גולן | אביהם של מאיה ועידו |
| מאיה  עידו | בר מיניאלי איתמר אורני | בתה של מיכל  אחיה של מאיה |
| נעמי | שרית וינו-אלעד | אחותה של מיכל |
| חיים | יאיר רובין | אביהן של מיכל ונעמי |
סיוט בקצה האופק

| --- | --- |

כרזת הסרט "סיוט בקצה האופק"
 בימוי:  פול וו. אס. אנדרסון 
 הופק בידי:  ג'רמי בולט לורנס גורדון לויד לוין
 תסריט:  פיליפ אייזנר אנדרו קווין ווקר
 עריכה:  מרטין האנטל
 שחקנים ראשיים:  לורנס פישבורן סם ניל קת'לין קווינלן ג'ואלי ריצ'רדסון ריצ'רד טי. ג'ונס ג'ק נוזוורת'י ג'ייסון אייזקס שון פרטווי
 מוזיקה:  מייקל קיימן אורביטל
 צילום:  אדריאן בידל 
 מדינה:  הממלכה המאוחדת, ארצות הברית 
 חברת הפקה:  פרמאונט 
 חברה מפיצה:  פרמאונט 
 שיטת הפצה:  וידאו על פי דרישה 
 הקרנת בכורה:  15 באוגוסט 1997
 משך הקרנה:  92 דק' 
 שפת הסרט:  אנגלית 
 סוגה:  סרט אימה, סרט בסוגת ספרות עלילה ספקולטיבית, סרט הרפתקאות, סרט מדע בדיוני, מדע בדיוני 
 תקציב:  60–70 מיליון דולר
 הכנסות:  47 מיליון דולר
 הכנסות באתר מוג'ו:   eventhorizon
 דף הסרט ב־IMDb
 
סיוט בקצה האופק (באנגלית: Event Horizon) הוא סרט אימה-מדע בדיוני בריטי משנת 1997, בבימויו של פול אנדרסון ובכיכובם של לורנס פישבורן וסם ניל. התסריט נכתב על ידי פיליפ אייזנר ואנדרו קווין ווקר.
עלילה

בשנת 2047, ספינת ההצלה 'לואיס וקלארק' נשלחת לענות לאות מצוקה שהתקבל מספינת החלל Event Horizon, אשר נעלמה שבע שנים קודם לכן, במהלך הפלגת הבכורה שלה, בדרכה אל פרוקסימה קנטאורי. אל קפטן מילר (לורנס פישבורן) וצוותו, סגן סטארק (ג'ואלי ריצ'רדסון), הטייס סמית', קצינת הרפואה פיטרס (קת'לין קווינלן), המהנדס ג'סטין, והטכנאים ג'יי.די. (ג'ייסון אייזקס) וקופר, מצטרף המעצב של ספינת החלל 'Event Horizon' – הרופא ד"ר ויליאם וויר (סם ניל). ד"ר וויר מתדרכך את אנשי הצוות כי ספינת החלל נבנתה כדי לערוך ניסויים בדרך חדשה וניסיונית למסע בחלל – בהשפעת כוח כבידה, כך שלאחר יצירת חור שחור מלאכותי, כוח הכבידה העצום שבו מאפשר לגשר בין שתי נקודות שונות במרחב-זמן, ובכך להקטין את זמני הנסיעה בחלל לאורכם של מרחקים אסטרונומיים.
צוות ה'לואיס וקלארק' מגיע אל ה'Event Horizon' על מנת לחפש אחר ניצולים, אך במקום זאת הצוות מוצא עדויות למעשי טבח. ג'אסטין, אשר הושפע מכוח הכבידה של ליבת מנוע הכבידה הנסיוני, חוזר במצב קטטוני, ולאחר מכן מנסה להתאבד. הצוות מתחיל לחוות הזיות של פחדים וחרטות, אודות אירועים טראומטיים מעברם. לאחר פענוחה של אזהרה שנמצאה ביומן-וידאו של הצוות הנעדר, שמעידה כי אנשי הצוות יצאו מדעתם והטילו מומים זה בזה, מילר ודי.ג'יי. מסיקים כי תוך כדי נסיעתה בחלל תחת השפעת כוח הכבידה של החור השחור המלאכותי, נוצר שער בתוך מרחב הזמן, אשר קצהו הגיע למקום במימד אחר, שאיננו ביקום הידוע, אשר מתואר כ"ממד של כאוס טהור, רוע טהור". בהמשך הסרט נרמז כי המימד האחר הזה הוא למעשה הגהנום עצמו. כאשר שבה ה'Event Horizon' מהמימד האחר, חזרה איתה נוכחות חיה של רשע, בעלת יכולות טלקינטיים, המייסרת את אנשי הצוות, ומעודדת אותם לחזור בחזרה אל המימד האחר.
מילר מחליט להשמיד את ה'Event Horizon' ולהימלט מהמקום על ה'לואיס וקלארק', למרות התנגדותו של וויר. וויר, אשר מושפע מנוכחות הרוע, משתמש במטען חבלה מתוך ה'Event Horizon' ומשמיד את ה'לואיס וקלארק'. כתוצאה מהפיצוץ – סמית' נהרג וקופר נזרק לחלל. בהמשך, גם פיטרס ודי.ג'יי. מוצאים את מותם. וויר מפעיל את מנגנון הכבידה של הספינה, בהשהייה של עשר דקות, כאשר בסיומן – תשוב הספינה אל הגהנום. קופר, אשר נמצא בחלל, מנסה ליצור קשר עם אנשי הצוות שעל הספינה, אולם וויר מגיב בירי לעברו. כתוצאה מכך, וויר נשאב החוצה אל החלל, בעוד מילר, סטארק וקופר שורדים את הירי ואוטמים את אזור הגשר של הספינה.
מילר החליט לפוצץ חומרי נפץ לאורך הספינה, על מנת לפצלה לשניים, ובכך להשתמש בחלק הקדמי של הספינה כמו סירת הצלה (בעוד החצי השני של הספינה חוזר אל המימד האחר). נוכחות הרוע שנשארה על הספינה מציגה בפני מילר את דמותו של וויר, כאשר הוא מעוות ומלא צלקות על פניו. מילר נאבק עמו, ובסופו של דבר מקריב את עצמו על מנת שג'סטין, קופר וסטארק יוכלו להימלט ולהינצל.
72 ימים מאוחר יותר, אל שלושת השורדים, אשר שהו במצב של אנאביוזה, חובר צוות חילוץ אשר מעיר אותם. סטארק מתעוררת נסערת, לאחר שהיו לה סיוטים על ד"ר וויר. אחד המצילים מנסה להרגיע אותה, בעת שהדלתות לחדר שבתוכו הם נמצאים נסגרות מעצמן.
צוות השחקנים

לורנס פישבורן – קפטן מילר
סם ניל – ד"ר ויליאם וויר
קת'לין קווינלן – פיטרס
ג'ואלי ריצ'רדסון – סטארק
ריצ'רד טי. ג'ונס – קופר
ג'ק נוזוורת'י – ג'אסטין
ג'ייסון אייזקס – די.ג'יי.
שון פרטווי – סמית'
נח האנטלי – אדוארד קוריק
סינסינטי

סינסינטי (באנגלית: Cincinnati) היא עיר בדרום-מערב מדינת אוהיו שבארצות הברית והיא העיר השלישית בגודלה באוהיו, עם כ-309,317 תושבים (2020). העיר סינסינטי-רבתי חוצה את גבולותיה החוקיים של העיר ושל מדינת אוהיו, לתוך מדינות אינדיאנה וקנטקי השכנות, ומתגוררים בה כ־2 מיליון איש.
היסטוריה

סינסינטי הוקמה בשנת 1788 על ידי ג'ון קליבס סימס. שמה הראשון היה לוזאנטיוויל, ומקורו היה בארבעה מונחים, אשר נובעים מארבע שפות שונות, ומשמעותם "העיר אשר שוכנת ממול לפתחו של הנהר ליקינג". ב־1790 שונה השם ל"סינסינטי" על ידי מושל הטריטוריה הצפון-מערבית, ארתור סינקלייר. לוקיוס קווינקטיוס קינקינטוס (בלטינית: Cincinnatus, באנגלית סינסינטוס) היה מצביא רומאי שפרש לאחר כהונתו כדי לעבד את חוותו, והשם היה מחווה לג'ורג' וושינגטון. עד היום מתגוררים בסינסינטי מספר רב של צאצאי חיילי המהפכה האמריקאית, שקיבלו אדמות לאחר המלחמה.
ב-1819 הפכה סינסינטי לעיר, אחרי ש-17 שנים קודם לכן, ב-1802, היא הוכרה ככפר. עד אמצע המאה ה-19 היא עברה פיתוח מואץ בשל המסחר (בעיקר בבעלי חיים כגון חזירים) אשר עבר דרכה, וב-1850 היו בעיר כבר 115,000 אזרחים. עד לתקופת מלחמת האזרחים, היוותה העיר גם נקודה חשובה ב"רכבת המחתרת", מסלול הברחת העבדים ממדינות הדרום אל מדינות הצפון החופשיות.
ב-1879 החל יצרן סבון מקומי, חברת פרוקטר אנד גמבל, לייצר את סבון אייבורי (אנ'), שיהפוך אחר כך לאחד ממוצרי הדגל של החברה (שהפכה לתאגיד ענק ברבות השנים) ולמוצר הוותיק ביותר שלה. בשנת 1893 סמואל האנאפורד סיים בניית בניין העירייה.
סינסינטי הפכה לחלוצה אמריקאית במספר תחומים: היא הייתה העיר הראשונה שהפעילה כוח מכבי אש מקצועי; והעיר הראשונה שבה הוקמה קבוצת כדור בסיס מקצוענית במשרה מלאה - ה"סינסינטי רד סטוקינגס", שהפכו אחר כך לסינסינטי רדס.
בשל השימוש בסחר הנהרות, העיר נפגעה פחות קשה מערים בגודל דומה מן השפל הגדול בכלכלת ארצות הברית. עם זאת, דליקה פגעה קשות בעיר ב-1937.
ב־3 בדצמבר 1979 אירע באצטדיון ריברפרונט קוליסאום (אנ') שבסינסינטי אחד מהאסונות הכבדים ביותר בהיסטוריה של הרוק. אחד-עשר מעריצים נהרגו, ועשרות נוספים נפצעו, כאשר הם ניסו להידחף לתוך קונצרט של להקת המי. כאשר המעריצים שמעו את הלהקה מבצעת בדיקות קול, הם חשבו שהקונצרט התחיל וניסו להדחף דרך השערים, בעודם רומסים את העומדים בראש התור.
כלכלה

מרכזן של מספר מהחברות הגדולות בעולם ממוקם בסינסינטי ובסביבתה, בינן:
פרוקטר אנד גמבל - תאגיד מוצרי צריכה (מזון, מוצרי ניקיון, מוצרי היגיינה ועוד)
רשת המרכולים הגדולה בארצות הברית, "קרוגר", שהיא גם התאגיד ה־17 בגודלו בארצות הברית.
מטה טויוטה ארצות הברית
מטה פוג'יטק ארצות הברית
מטה מיצובישי ארצות הברית